CELEX: C2006/326/29
Language: et
Date: 2006-12-30 00:00:00
Title: Kohtuasi C-250/05: Euroopa Kohtu (teine koda) 26. oktoobri 2006.  aasta otsus (Hessisches Finanzgericht'i (Kassel, Saksamaa) eelotsusetaotlus) — Kores Nordic Deutschland GmbH üldõigusjärglane Turbon International GmbH versus Oberfinanzdirektion Koblenz (Ühine tollitariifistik — Tariifirubriigid — Printeritesse Epson Stylus Color sobivad tindikassetid — Tint (rubriik 3215) — Rubriiki 8471 kuuluvate seadmete osad ja tarvikud (rubriik 8473)

30.12.2006   
            
            
               ET
            
            
               Euroopa Liidu Teataja
            
            
               C 326/15
            
         Euroopa Kohtu (teine koda) 26. oktoobri 2006. aasta otsus (Hessisches Finanzgericht'i (Kassel, Saksamaa) eelotsusetaotlus) — Kores Nordic Deutschland GmbH üldõigusjärglane Turbon International GmbH versus Oberfinanzdirektion Koblenz
   (Kohtuasi C-250/05) (1)
   
   (Ühine tollitariifistik - Tariifirubriigid - Printeritesse Epson Stylus Color sobivad tindikassetid - Tint (rubriik 3215) - Rubriiki 8471 kuuluvate seadmete osad ja tarvikud (rubriik 8473)
   (2006/C 326/29)
   Kohtumenetluse keel: saksa
   Eelotsusetaotluse esitanud kohus
   Hessisches Finanzgericht, Kassel
   Põhikohtuasja pooled
   
      Hageja: Turbon International GmbH, Kores Nordic Deutschland GmbH üldõigusjärglane,
   
      Kostja: Oberfinanzdirektion Koblenz
   Kohtuasja ese
   Eelotsusetaotlus — Hessisches Finanzgericht, Kassel — Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, lk 1; ELT eriväljaanne 02/02, lk 382) tõlgendamine — Rubriik 3215 90 80 (“Trükivärvid, tint ja tušš, kontsentreeritud, kontsentreerimata või tahked”) ja rubriik 8473 (“Osad ja tarvikud, mida kasutatakse üksnes või peamiselt rubriikide 8469-8472 seadmete juures”, st arvutid ja nende plokid) — Tindikassetid
   Resolutiivosa
   Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta I lisa, muudetud komisjoni 9. septembri 1996. aasta määrusega (EÜ) nr 1734/96, tuleb tõlgendada nii, et selline sisseehitatud kirjutuspeata tindikassett, mis koosneb plastikust kestast, vahust, metalldüüsist, tihenditest, kaitseribast, sildist, tindist ja pakkematerjalist ning mida nii kasseti kui tindi seisukohalt saab kasutada vaid tindiprinteriga Epson Stylus Colour samade omadustega printeris, tuleb klassifitseerida kombineeritud nomenklatuuri alamrubriiki 3215 90 80.
   
      (1)  ELT C 217, 3.9.2005.